Poštovani,

Gimnazija Antuna Gustava Matoša, Đakovo od prošle školske godine provodi izvannastavne aktivnosti u okviru Centra izvrsnosti iz umjetne inteligencije. Centar izvrsnosti izvannastavni je oblik rada značajan za poticanje interesa u specifičnim područjima obrazovanja koji ujedno omogućava i podršku razvoju talenata i darovitosti. Sudjelovanje je besplatno. Nakon provedbe aktivnosti polaznici dobivaju potvrdu o pohađanju Centra izvrsnosti te usvojenim ishodima i kompetencijama.

Planirano trajanje aktivnosti je od studenoga 2025. do svibnja 2026. godine (12 subota), a trajat će 4 školska sata s početkom u 9:00 sati. Početak rada, odnosno prva aktivnost biti održat će se 22. studenoga 2025. godine. Predavači su educirani stručni nastavnici koji će svoja znanja i vještine prenositi učenicima tijekom navedenih aktivnosti. Ciljane dobne skupine ove školske godine su učenici 7. i 8. razreda osnovnih škola te učenici 1. i 2. razreda srednjih škola. Centar izvrsnosti iz umjetne inteligencije ustrojila je Osječko-baranjska županija koja je i financijski pokrovitelj. Za sve sudionike aktivnosti osigurani su svi potrebni materijali.

Učenici se za sudjelovanje mogu prijaviti na sljedećem linku i to najkasnije do 31. listopada 2025. godine u 23:59. putem linka: <https://forms.office.com/e/T2hG7UsUPH>. Link i qr kod se nalaze i u popisu radionica, kao i na facebook i instagram stranici Centra. Obrazac je napravljen u formsu, tako da se učenici moraju logirati sa svojim AAI podacima.

Sve informacije o radu centra izvrsnosti učenici i roditelji mogu pratiti na web stranici Gimnazije Antuna Gustava Matoša, Đakovo, kao i na društvenim mrežama Centra izvrsnosti za umjetnu inteligenciju. Nadamo se da ćete prepoznati mogućnost pozitivnog utjecaja edukacije na razvoj interesa, talenata i darovitosti vaših učenika poticanjem njihovog aktivnog uključivanja u Centar izvrsnosti iz umjetne inteligencije. Time ćete doprinijeti jačanju partnerstva među školama, s ciljem unaprjeđenja dobrobiti učenika.

U prilogu Vam dostavljamo plakat Centra izvrsnosti iz umjetne inteligencije i okvirni program rada, s popisom planiranih aktivnosti u ovoj školskoj godini. Molimo Vas, podijelite s učenicima Vaše škole naš program rada, predstavite naš Centar i potaknite ih na prijavu!

Srdačno Vas pozdravljamo u ime Centra izvrsnosti za umjetnu inteligenciju Gimnazije Antuna Gustava Matoša, Đakovo!

Ravnatelj Škole:

Zlatko Mrkić, prof.

Voditeljica Centra:

Emina Lulić, mag. math.